Kamu bisa jelasin ke aku soal Pertempuran Kriti dalam bahasa melayu?

Pertempuran Kriti (, , juga dikenali Unternehmen Merkur (Operasi Mercury), telah berlaku di pulau Kriti, Yunani semasa Perang Dunia Kedua. Ia bermula pada pagi 20 Mei 1941, apabila Jerman Nazi melancarkan serangan hantaran udara ke atas Kriti. Tentera Yunani, tentera Berikat yang lain serta dengan penduduk awam Kriti mempertahankan pulau tersebut. Selepas sehari pertempuran, pihak Jerman telah mengalami mangsa korban yang sangat banyak dan tentera Bersekutu yakin bahawa mereka mampu mengalahkan pencerobohan itu. Keesokkan harinya lapangan terbang Maleme di barat pulau tersebut dimusnahkan akibat kegagalan komunikasi, taktikal Bersekutu yang teragak-agak dan operasi penyerangan Jerman. Perkara tersebut membolehkan pihak Jerman mendaratkan pasukan bantuan dan mengatasi posisi pertahanan di utara pulau ini. Tentera Berikat berundur ke pantai selatan. Lebih separuh telah dipindahkan oleh Tentera Laut Diraja; yang selebihnya menyerah diri atau menyertai Penentang Kriti.

Pertempuran ini merupakan pertempuran pertama yang menggunakan Fallschirmjäger (Askar payung terjun Jerman) secara besar-besaran, pencerobohan besar hantaran udara pertama dalam sejarah ketenteraan, pertama kali pihak Berikat menjadikan signifikan penggunaan risikan dari penyahsulitan perutusan-perutusan Jerman dari Mesin Enigma dan kali pertama tentera Jerman mendapat tentangan besar-besaran daripada orang awam. Bilangan korban tinggi daripada pasukan payung terjun Jerman menyebabkan Adolf Hitler melarang operasi besar hantaran udara yang seterusnya. Sebaliknya, pihak Berikat kagum dengan potensi pasukan payung terjun dan mula membentuk serangan airborne dan rejimen pertahanan lapangan terbang.